การทามาสก์อย่างทั่วถึง การเพิ่มประสิทธิผลของมาสก์
มาสก์ผมในเชิงพาณิชย์หลายยี่ห้อนั้นมาพร้อมกับคำแนะนำพิเศษ บางยี่ห้ออาจจะใช้ได้แค่รายสัปดาห์และบางยี่ห้ออาจจะต้องเก็บไว้ในช่วงเวลาที่เฉพาะเจาะจง มาสก์ผมหลายชนิดไม่สามารถใช้แทนกันได้ในแง่ของระยะเวลาและความถี่ในการใช้ เพราะฉะนั้นให้แน่ใจว่าได้อ่านคำแนะนำอย่างรอบคอบก่อนใช้มาสก์ผม ถ้าคุณใช้มาสก์และพบว่ามีผลเสียแล้วล่ะก็อาจจะหมายความว่าคุณพลาดคำแนะนำบางอย่างไป มาสก์ผมอาจจะเลอะเทอะ เมื่อทามาสก์ผมให้ใส่เสื้อยืดเก่าๆ ผ้าคลุมทำผม หรือเสื้อผ้าตัวอื่นที่คุณไม่กลัวว่าจะเลอะ เสื้อผ้าอาจจะเสียหายได้ง่ายในระหว่างขั้นตอนการทา  คุณอาจจะลองใช้ผ้าขนหนูคลุมตัวในขณะที่ทามาสก์ผมได้เช่นกัน คุณสามารถซื้อผ้าคลุมทำผมได้ที่ร้านเสริมสวย ผ้าคลุมเหล่านี้คือสิ่งที่คุณใส่ตอนตัดผมนั่นเอง ก่อนลงมาสก์ผมให้สระผมตามปกติ จากนั้นใช้ผ้าขนหนูซับผมให้พอชื้นๆ อย่าเป่าผมจนแห้งก่อนใช้มาสก์ผม ผมของคุณควรจะเปียกเล็กน้อยเมื่อทามาสก์ ถ้าคุณแบ่งผมเปียกๆ ออกเป็น 3-4 ส่วนจะทำให้ทามาสก์ได้ง่ายขึ้น ยกตัวอย่างเช่น ลองแบ่งผมด้านใดด้านหนึ่งของศีรษะออกเป็น 2 ส่วน ด้านหน้า 1 ส่วน และด้านหลังอีก 1 ส่วน ติดกิ๊บหรือมัดเพื่อยึดผมไว้และทามาสก์บนผมทีละส่วน  ผมที่ยาวกว่าและหนากว่าอาจจะต้องแบ่งผมเยอะขึ้น คุณอาจจะต้องแบ่งผมออกเป็น 4-8 ส่วน อย่างไรก็ตาม ถ้าคุณผมสั้นมากก็อาจจะไม่จำเป็นต้องแบ่งผมเป็นส่วนๆ ก็ได้ เริ่มนวดมาสก์ลงบนหนังศีรษะ หลังจากนั้นทามาสก์ไล่ไปจนถึงปลายผม พยายามกระจายมาสก์อย่างสม่ำเสมอให้ทั่วผม โดยค่อยๆ นวดเพื่อทามาสก์ เอาใจใส่กับปลายผมเป็นพิเศษ ปลายผมมักจะแห้งกร้านและต้องการการดูแลเป็นพิเศษ หลังจากทามาสก์บนผมจนทั่วศีรษะแล้ว ให้ใช้หวีซี่กลางหรือหวีซี่ห่างเพื่อหวีผมขณะที่มีมาสก์อยู่บนผม วิธีนี้จะช่วยให้มั่นใจว่ามาสก์จะกระจายอย่างสม่ำเสมอทั่วทั้งผม วิธีนี้อาจจะใช้ไม่ได้กับผมทุกประเภท ยกตัวอย่างเช่น ถ้าคุณผมหยิกแล้วล่ะก็คุณสามารถใช้แค่นิ้วสางผมหรือข้ามขั้นตอนนี้ไปเลยก็ได้ หลังจากทิ้งมาสก์ไว้ตามระยะเวลาที่จำเป็นแล้วให้ล้างออกในห้องอาบน้ำ หลังจากนั้นใช้ครีมนวดผมตามปกติเพื่อคืนความชุ่มชื้นให้เส้นผม ใส่หมวกอาบน้ำพลาสติกคลุมผมไว้หลังจากทามาสก์ ต่อไปให้ใช้ผ้าขนหนูพันรอบหมวกอาบน้ำแล้วทิ้งไว้ 10 นาที วิธีนี้จะช่วยให้มาสก์สัมผัสกับหนังศีรษะโดยตรงยิ่งขึ้น ทำให้โดยรวมมีประสิทธิภาพมากขึ้น ระยะเวลาที่คุณทิ้งมาสก์ไว้นั้นจะแตกต่างกันไป ถ้าใช้มาสก์ในเชิงพาณิชย์ ให้ยึดตามคู่มือการใช้งาน แต่สำหรับมาสก์แบบโฮมเมด ให้ปล่อยมาสก์ทิ้งไว้ตามช่วงเวลาที่แตกต่างกันออกไปขึ้นอยู่กับจุดประสงค์ที่คุณต้องการ  สำหรับทรีทเม้นท์โปรตีน ให้ทิ้งมาสก์ไว้ 10 นาที สำหรับทรีทเม้นท์เพื่อเพิ่มความชุ่มชื้น ให้ทิ้งมาสก์ไว้ 5-10 นาที มาสก์น้ำมันมะพร้าวควรจะทิ้งไว้อย่างน้อย 30 นาที มาสก์โอลาเพล็กซ์ (Olaplex) ควรจะทิ้งไว้อย่างน้อย 10 นาที แต่ถ้าทิ้งไว้นานขึ้นก็จะได้ผลดีขึ้น พยายามทิ้งมาสก์โอลาเพล็กซ์ไว้ 30 นาทีขึ้นไป ถ้าคุณกำลังพยายามรักษาผมที่แห้งมากให้มาสก์ผมทิ้งไว้แล้วนอน ใช้ผ้าขนหนู หมวกอาบน้ำ หรือที่คลุมผมอื่นๆ คลุมผมไว้แล้วปล่อยมาสก์ทิ้งไว้ค้างคืน ล้างมาสก์ออกในห้องอาบน้ำตอนเช้า ผมของคุณควรจะนุ่มขึ้นและชุ่มชื้นขึ้นอย่างเห็นได้ชัด เส้นผมของคุณไม่ควรจะมันอย่างเห็นได้ชัดหลังจากใช้มาสก์ผม ถ้าคุณสังเกตเห็นว่าเส้นผมเป็นมันเยิ้มหลังจากใช้มาสก์ผมแล้วล่ะก็ คุณอาจจะใช้ผลิตภัณฑ์มากเกินไป ครั้งต่อไปให้ลดปริมาณที่ใช้ลงและดูว่านี่แก้ไขปัญหาได้หรือไม่ ถ้ามาสก์ผมทำให้เส้นผมมันแม้จะใช้ในปริมาณเล็กน้อย นั่นอาจจะเป็นมาสก์ผมที่ไม่ถูกต้องกับประเภทผมของคุณ ลองใช้มาสก์ที่ออกแบบมาสำหรับผมมัน
อ่านคำแนะนำในการใช้อย่างรอบคอบ. สวมเสื้อยืดเก่าๆ ตอนทามาสก์ที่เลอะเทอะ. สระและใช้ผ้าขนหนูเช็ดผม. แบ่งผมออกเป็นส่วนๆ . ทามาสก์จากโคนถึงปลายผม. หวีผมที่มีมาสก์ชโลมอยู่. ล้างมาสก์ออกและใช้ครีมนวดผม. คลุมศีรษะด้วยหมวกอาบน้ำและผ้าขนหนูร้อนหลังทามาสก์. ปรับเปลี่ยนเวลาโดยขึ้นอยู่กับจุดประสงค์ของมาสก์. ถ้าผมแห้งมากให้มาสก์ผมทิ้งไว้แล้วเข้านอน. ถ้าผมมันให้ใช้มาสก์ผมน้อยลงในครั้งต่อไป.
https://www.wikihow.com/Apply-a-Hair-Mask https://www.wikihow.com/Apply-a-Hair-Mask
Applying the Mask Thoroughly Optimizing the Mask's Effects